Cwmni rhyngwladol sy'n arbenigo mewn gwneud ceir ydy **Nissan Motor Corporation** (日産自動車株式会社, *Nissan Jidōsha Kabushiki-gaisha*), a dalfyrir fel arfer i **Nissan** (ynganiad: [/]ˈniːsɑːnynganiad: [/] neu UK ynganiad: [/]ˈnɪsænynganiad: [/]; Japanese: ynganiad: [[nisːaɴ]]), sydd a'i bencadlys yn Nishi-ku, Yokohama, Japan.

Ers 1999, mae Nissan wedi bod yn bartner o fewn y *Renault–Nissan Alliance*, ar y cyd gyda'r cwmni Renault o Ffrainc. Yn 2013 roedd gan Renault 43.4% o'r cyfranddaliadau / bleidlais ac roedd gan Nissan 15% o hawliau dibleidlais yn Renault. Carlos Ghosn yw Prif Weithredwr y ddau gwmni.

Mae *Nissan Motor Corporation* yn gwerthu ceir o dan yr enwau Nissan, Infiniti, Datsun, a NISMO.

Nissan Altima, 2013
Yn 2013 Nissan oedd y chweched gwneuthurwr ceir mwya'n y byd, ar ôl Toyota, General Motors, Volkswagen Group, Hyundai Motor Group, a Ford. Gyda Renault, y gynghrair Renault–Nissan ydy'r pedwerydd mwyaf. Nissan yw'r cwmni ceir mwyaf yn tsieina, Rwsia a Mecsico.

Yn 2020, Nissan oedd gwneuthurwr cerbydau trydan (EV) mwyaf y byd, gyda gwerthiant byd-eang o fwy na 320,000 o gerbydau trydan cyfan ym mis Ebrill 2018. Nissan, hefyd sy'n gyfrifol am wneud y car trydan Nissan Leaf a lawnsiwyd yn 2000, sef y car trydan a oedd wedi gwerthu mwyaf hyd at 2014.

Hanes
-----

### Sefydlu Datsun yn 1914

Nissan Model 70 Phaeton, 1938
Pencadlys Nissan yn Nishi-ku, Yokohama
Sefydlodd Masujiro Hashimoto y **Kwaishinsha Motor Car Works** - yn 1911. Yn 1914, cynhyrchwyd y car cyntaf gan y cwmni, a galwyd ef yn DAT.

Acxronym oedd yr enw o enwau tri teulu a oedd wedi buddsoddi yn y cwmni:

* Kenjiro **D**en (田 健次郎, **Den Kenjirō**)
* Rokuro **A**oyama (青山 禄郎, **Aoyama Rokurō**)
* Meitaro **T**akeuchi (竹内 明太郎, **Takeuchi Meitarō**)

Ail-fedyddiwyd y car yn **Kwaishinsha Motorcar Co. Ltd.** yn 1918, ac eilwaith yn 1925 i **DAT Jidosha & Co. Ltd.** (DAT Motorcar Co.).

Ceir trydan Nissan
------------------

Ymddangosodd car trydan cyntaf Nissan yn 1947; yn 2020 roedd y cwmni'n dathlu 20 mlynedd o lwyddiant y Nissan LEAF. Eu car diweddaraf, a ymddangosodd yn 2021 yw'r Nissan Ariya, sy'n 87kWh ac yn medru teithio 320 milltir ar un llond batri. 

* 1947 - y Tama: 21 milltir; car dwy sedd; pellter o 40 milltir
* 1970 - 315X: brecio atgynhyrchiol (taro'r brec yn cynhyrchu trydan - mae'r dechnoleg yma'n dal i gael ei ddefnyddio heddiw)
* 1983 - Mawrth EV: y car cyntaf i ddefnyddiwyd modur anwythiad (*induction motor*) i'w yrru
* 1995 - FEV II: talfyriad o 'Future Electric Vehicles' a'r car Nissan cyntaf i ddefnyddio batri lithiwm-ion
* 2005 - NUVU: car bychan, a rhagflas o'r Nissan LEAF; 77 milltir ar un gwefriad
* 2010 - Nissan LEAF: car cyntaf Nissan i ddibynnu'n gyfangwbwl ar drydan, gyda phellter o 109 milltir (ffigwr gan NEDC)
* 2020 - Nissan LEAF E+: 239 milltir (WLTP); 90 munud i wefru hyd at 80% o'r batri; > 340 trorym (*torque*)
* 2021 - Nissan Ariya; 310 milltir; gyrriant 4 olwyn

Cyfeiriadau
-----------

1. ↑  "*World Motor Vehicle Production – OICA correspondents survey – World Ranking of Manufacturers – Year 2012*" (PDF). OICA. 2013. Cyrchwyd 15 Medi 2013.
2. ↑  "Message from CEO". Nissan. Archifwyd o'r gwreiddiol ar 2012-03-23. Cyrchwyd 29 Ionawr 2014.